રાજકોટ તાલુકાના રાજગઢ ગામે રહેતા અને પેડક રોડ ઉપર આવેલ મઝહર કન્યા વિદ્યાલય ખાતે મદદનીશ શિક્ષક તરીકે ફરજ બજાવતા મુકેશભાઈ પ્રતાપભાઈ સરવૈયા નામના શિક્ષકે બી ડિવિઝન પોલીસ સ્ટેશનમાં નોંધાવેલી ફરિયાદમાં જણાવ્યું હતું કે ગત તારીખ ૭ માર્ચ ૨૧૦૧૯ના રોજ પોતે ધોરણ ૧૨ની પરીક્ષા અંતર્ગત આ સ્કૂલમાં સુપરવાઈઝર તરીકે ફરજ ઉપર હાજર હતા ત્યારે પરીક્ષાખંડમાં પ્રવેશ કરતા દરેક વિદ્યાર્થીઓને વર્ગખંડમાં મોબાઈલ નહિ લઇ જવા અંગે સૂચના આપવામાં આવી હતી ત્યાર બાદ નામાનું પેપર શરુ થયું હતું જે પૂરું થયું ત્યારે સીસીટીવી ફૂટેજ ચેક કરતા બ્લોક નંબર ૨૬માં સીટ નંબર ૮૩૭૨૦૨ ઉપર બેઠેલો વિદ્યાર્થી રુતવ રક્ષિત અંજારિયા પાસે મોબાઈલ હોવાનું જોવા મળતા આ અંગે ગુજરાત માધ્યમિક શિક્ષણ બોર્ડ પરીક્ષા સમિતિની સૂચના તેમજ ડીઇઓની સૂચનાથી આ વિદ્યાર્થી વિરુદ્ધ કલેક્ટરના જાહેરનામા ભંગ બદલ ફરિયાદ નોંધાવવામાં આવી હતી આ અંગે પીએસઆઇ આર એસ સાંકળીયા વધુ તપાસ ચલાવી રહ્યા છે.